Source: http://regulaciapolovnictva.sk/pr%C3%A1vne-rady/pr%C3%A1va-a-povinnosti-po%C4%BEovn%C3%ADkov
Timestamp: 2018-12-15 09:51:26+00:00
Document Index: 12111641

Matched Legal Cases: ['§ 29', '§ 29', '§ 29', '§ 29', '§ 24', '§ 2', '§ 24', '§ 29']

O právach a povinnostiach poľovníka a občana
Bežný človek stretne neraz v lese na prechádzke poľovníka. O tom, že poľovník (člen poľovníckej stráže) je oprávnený usmrtiť psa nie len v prípade ak je tento pes nebezpečný a napr. na niekoho útočí ale aj bez konkrétneho dôvodu – niekedy stačí len prítomnosť voľne sa pohybujúceho psa v lese, sme už informovali v Manuály ako postupovať v prípade zastrelenia Vášho psa poľovníkom.
Nie je vôbec zriedkavé, že náhodne stretnutie poľovníka a psa v lese končí tragicky a to úplne bezdôvodným zastrelením psíka. Je preto dobré vedieť, aké má poľovník aj bežný občan práva a povinnosti.
Práva a povinnosti poľovníka sú upravené najmä v § 29 zák. č. 274/2009 Z.z. o poľovníctve:
f) usmrtiť v poľovnom revíri voľne sa pohybujúceho psa vo vzdialenosti väčšej ako 200 m od najbližšej pozemnej stavby; to sa nevzťahuje na poľovníckeho psa a na psa, ktorý má nasadený obojok alebo prsný postroj, pričom tieto musia byť vo výraznej farbe odlišnej od farby jeho srsti,
g) usmrtiť mačku voľne sa pohybujúcu po poľovnom revíri vo vzdialenosti väčšej ako 200 m od najbližšej pozemnej stavby; to sa nevzťahuje na mačku, ktorá je viditeľne označená.
Zásadným sú najmä
§ 29 ods. 1 písm. f/ zák. č. 274/2009 Z.z. o poľovníctve
Člen poľovníckej stráže je pri plnení úloh podľa tohto zákona oprávnený usmrtiť v poľovnom revíri voľne sa pohybujúceho psa vo vzdialenosti väčšej ako 200 m od najbližšej pozemnej stavby; to sa nevzťahuje na poľovníckeho psa a na psa, ktorý má nasadený obojok alebo prsný postroj, pričom tieto musia byť vo výraznej farbe odlišnej od farby jeho srsti.
Z uvedeného je zrejmé, že poľovník môže bezdôvodne zastreliť psa len pre jeho prítomnosť v lese, aj keď takýto pes nie je nebezpečný. Taktiež nie je ojedinelé, že poľovník zbytočne a nezákonne zastrelí psíka aj keď má riadne nasadený obojok alebo dokonca aj v prítomnosti jeho majiteľa.
§ 29 ods. 7 písm. b, c/ zák. č. 274/2009 Z.z. o poľovníctve
§ 29 ods. 11 písm. b/ zák. č. 274/2009 Z.z. o poľovníctve a o zmene a doplnení niektorých zákonov
Člen poľovníckej stráže je povinný pri výkone služby nosiť na viditeľnom mieste služobný odznak a na vyžiadanie sa preukázať preukazom poľovníckej stráže.
Povinnosť legitimovať sa je jednou z najdôležitejších člena poľovnej strže. Ak sa poľovník odmietne preukázať svojím odznakom, treba okamžite privolať políciu, nakoľko týmto poľovník porušuje zákon.
Povinnosti psíčkara v lese sú nasledovné:
V lese je zakázaný voľný pohyb psa vzdialenosti väčšej ako 50 m od osoby, ktorá psa vedie, no vyskytli sa prípady, kedy bol pes zastrelený priamo pred očami majiteľa, tak treba byť veľmi obozretný a v prípade takéhoto nezákonného konania poľovníka okamžite privolať políciu. „Zakazuje sa v poľovnom revíri voľný pohyb psa vo vzdialenosti väčšej ako 50 m od osoby, ktorá psa vedie; to sa nevzťahuje na služobných psov používaných podľa osobitných predpisov a poľovníckych psov pri výcviku a výkone poľovníctva.“ § 24 ods. 3 písm. d/ zák. č. 274/2009 Z.z. o poľovníctve a o zmene a doplnení niektorých zákonov. Porušenie tohto zákazu však nedáva poľovníkovi oprávnenie psíka zastreliť, nakoľko to je viazané na splnenie iných podmienok – najmä. pes nemá nasadený obojok alebo prsný postroj, vo výraznej farbe odlišnej od farby jeho srsti. Voľným pohybom psa je pritom jeho pohyb bez vôdzky. „Voľným pohybom psa je pohyb psa bez vôdzky mimo chovného priestoru alebo zariadenia na chov; za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktorá ho vedie.“ § 2 písm. c/ zák. č. 282/2002 Z.z., ktorým sa upravujú niektoré podmienky držania psov.
V prípade zastrelenia psa poľovníkom je zásadným žiadať od poľovníka jeho preukaz a privolať políciu. Taktiež si môžete celý incident nahrať napr. na mobilný telefón a tento záznam použiť neskôr v konaní ako dôkaz. Majiteľ protizákonne zastreleného psa má nárok na náhradu škody podľa § 24 ods. 6 zák. č. 274/2009 Z.z. o poľovníctve a o zmene a doplnení niektorých zákonov „Ak dôjde k usmrteniu psa v poľovnom revíri, jeho vlastník môže požadovať náhradu len vtedy, ak k jeho usmrteniu nedošlo za podmienok uvedených v § 29 ods. 1 písm. f).“ Okrem toho možno na takéhoto poľovníka podať trestné oznámenie.